།ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་
པར་རྟོགས་པའི་རྒྱན་འགྲེལ་པ་དང་བཅས་པའི་དཀའ་
འགྲེལ་རིན་པོ་ཆེའི་སྒྲོན་མེ་ཞེས་
བྱ་བ་ཞུགས་
སོ། །
ལོ་ཙཱ་བ་བློ་ལྡན་ཤེས་རབ་ཀྱིས་མཛད།
བསམ་དང་སྦྱོར་བ་ལས་འཁྱུངས་པའི། །དཔའ་བོ་དེ་དང་དེ་ཡི་བཀའ།།
ཉེས་འཇོམས་དེ་སྒྲུབ་ཚོགས་བཅས་ལ། །སྒོ་གསུམ་དང་བས་བདག་ཉིད་འདུད། །འཕགས་
པ་བྱམས་པ་ལ་ཕྱག་འཚལ་ལོ། །གང་གི་སྒྲིབ་ཚོགས་མ་ལུས་གཏན་བཅོམ་ཞིང༌། །ཤེས་བྱའི་
དོན་ཀུན་ ཡང་ དག་ མཐའ་ གཟིགས་ཏེ། །ཐུགས་རྗེ་ཆེན་པོས་ཡང་དག་ལམ་སྟོན་པ། །ཇི་
བཞིན་དོན་ལྡན་སྟོན་པ་དེ་ལ་འདུད། །བདག་གིས་འབད་པས་དཀའ་བ་ཉམས་བླངས་ནས།།
ཆོས་སྨྲ་བསྟེན་དང་རིགས་པའི་རྗེས་འབྲངས་པས། །ཅུང་ཟད་རྟོགས་ལས་རང་ཉིད་དྲང་ཕྱིར་
དང་། །གཞན་རྟོགས་དོན་དུ་འགྲེལ་འདིའི་དོན་དབྱེ་བྱ། །
མན་ངག་གི་བསྟན་ བཅོས་ཀྱི་བཤད༌པ༌འདིར༌བཤད༌པ༌ལ༌འཇུག༌པ༌དང༌ །
བཤད༌པ༌ཉེ༌བར༌དགོད༌པ༌དང༌། བཤད་པ་མཐར་ཕྱིན་པའི་བྱ་བ་གསུམ་མོ། །དང་པོ་ལ་
གསུམ་ལས། ཐོག་མ་ནི་བསྟན་བཅོས་ཀྱི་བཤད་པའི་དགོས་འབྲེལ་ལོ། །དེ་ཡང་དགོས་པའི་
དོན༌དང༌། བསྡུས་པའི༌དོན༌དང༌། ཚིག་གི་དོན་གསུམ་གྱིས་བཤད་པར་བྱའོ། །དགོས་པའི་
-2-

ཤེར་ཕྱིན་མངོན་རྒྱན་དཀའ་འགྲེལ་རིན་ཆེན་སྒྲོན་མེ་བཞུགས།
དོན་ལ་གཉིས་ཏེ། མཆོད་བརྗོད་ཀྱི་དགོས་པ་དང༌། དགོས་འབྲེལ་ཉེ་བར་བཀོད་པའི་དགོས་
པའོ། །མཆོད་བརྗོད་ཀྱི་དགོས་པ་ནི་གཉིས་ཏེ། རང་གི་དོན་དང་གཞན་གྱི་དོན་ནོ། །དང་པོ་
ལ་གསུམ་སྟེ། འཇིག་རྟེན་དུ་རྟོག་པའི་དོན་ནི་རང་ཉིད་དམ་པའི་སྤྱོད་པ་ཅན་དུ་བསྟན་པའོ།།
ཕན་བདེའི་དོན་ནི་བསོད་ནམས་འཕེལ་བས་འདོད་པའི་འབྲས་བུ་ཐོབ་པ་དང་མི་འདོད་པའི་
འབྲས་བུ་དོར་བའོ། །འདོད་པས་དམིགས་པའི་དོན་ནི་བསྟ་བཅོས་རྩོམ་པ་མཐར་ཕྱིན་པའོ།།
གཞན་དོན་ཡང་གསུམ་སྟེ། འདོད་པའི་འབྲས་བུ་འགྲུབ་པའི་རྒྱུ་ཡོངས་སུ་འཛིན་པ་ནི་གཞན་
བསོད་ནམས་གསོག་པར་བྱེད་པའོ། །ངེས་པའི་རྐྱེན་ལ་འཇུག་པ་ནི་རྣམ་པ་གསུམ་གྱིས་ཏེ།
སྟོན་པའི་ཆེ་བ་བསྟན་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་བདག་ཉིད་སྟོན་པའི་རང་བཞིན་
གྱི་ཕྱིན་ཅི་མ་ལོག་པའི་ཡོན་ཏན་ཤེས་པས་དེའི་བཀའམ་དེ་ལ་བརྟེན་པའི་བསྟན་བཅོས་ལ་
ཁྱད་པར་མེད་པར་འཇུག་པའོ། །བསྟན་བཅོས་དོན་དམ་ཆེན་པོ་དང་ལྡན་པར་བསྟན་པས་ནི་
མན་ངག་གི་བསྟན་བཅོས་ཀྱི་བཤད་པ་འདི་ཉིད་ལ་ངེས་པར་ལེགས་པའི་མཚན་ཉིད་ཀྱི་
དགོས་པ་ཆེན་པོ་ཡོད་པར་རྟོག་པས་འདི་ལ་འཇུག་པའོ། །སྟོན་པ་འགྲུབ་པས་ནི་བསྟ་བཅོས་
འདི་སྐྱེས་བུས་མ་བྱས་པའམ། འཇིག་རྟེན་ཐ་མལ་པའི་སྤྱོད་ཡུལ་གྱི་དོན་ཙམ་བརྗོད་པ་ནི་མ་
ཡིན་གྱི་འཇིག་རྟེན་ཐམས་ཅད་དང་མི་མཐུན་པའི་དོན་རང་གིས་མངོན་པར་རྟོགས་ནས་འཆད་
པའི་སྟོན་པ་དང་ལྡན་པར་ཤེས་ནས་བསྟན་བཅོས་འདི་ལ་འཇུག་པ་སྟེ། དེ་ལྟར་རྣམ་པ་གསུམ་
གྱིས་ངེས་པའི་རྐྱེན་ཡང་དག་པའི་བསྟན་བཅོས་ཉན་པ་ལ་སོགས་པ་ལ་འཇུག་པའོ། །ཞུགས་
པའི་རྐྱེན་དང་མི་འབྲལ་བ་ནི་དེ་ལྟར་མཆོད་ནས་ཞུགས་ན་བསྟན་བཅོས་ཀྱི་བྱ་བ་མཐར་ཕྱིན་
པ་དང་ཉན་པ་མཐར་ཕྱིན་པའོ། །དགོས་འབྲེལ་ཉེ་བར་བཀོད་པའི་དགོས་པ་ལ། ཁ་ཅིག་ངེས་
པའི་སྒོ་ནས་འཇུག་པར་སྨྲ་བ་དང༌། གཞན་དག་ཐེ་ཚོམ་གྱིས་འཇུག་པར་ཁས་ལེན་པ་དང༌།
ཁ་ཅིག་བསྟན་བཅོས་རྩོམ་པའི་སྐབས་འགོག་པའི་ལོག་རྟོག་སྤོང་བ་ཡིན་པར་སྨྲ་བ་གསུམ་པོ་
-3-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཀ
སྤངས་ནས། སྐལ་འབྲེལ་བས་ཚིག་དང་ཡི་གེ་མཛེས་པ་བསྐྱེད་པ་ཡིན་གྱི་འབྲས་བུ་གཞན་ནི་
མེད་དོ་ཞེས་བརྗོད་དོ། །
བསྡུས་པའི་དོན་ནི་ཕྱག་བྱ་བ་དང་བཤད་པར་དམ་བཅའ་བའོ། །དང་པོ་ཡང་
ཕྱག༌གི༌ཡུལ༌དགོད༌པ༌དང༌། དེ༌ལ་ཕྱག་འཚལ་བའོ། །བཤད་པར་དམ་བཅའ་བ་ལ་ཡང་
བཤད་པར་བྱ་བའི་དོན་དང༌། དེ་བཤད་པར་ཁས་བླངས་པའོ། །ཤེས་རབ་ཀྱི་ཕ་རོལ་ཏུ་ཕྱིན་
པ་ལ་ཞེས་བྱ་བ་ནི་ཕྱག་གི་ཡུལ་དགོད་པའོ། །གུས་ཕྱག་འཚལ་ཞེས་བྱ་བས་དེ་ལ་ཕྱག་འཚལ་
བའོ། །དེ་རྒྱན་ཚིག་ལེའུར་བྱས་པ་དག་ཅེས་བྱ་བས་བཤད་པར་བྱ་བའི་དོན་བརྗོད་པའོ།།
ཀུན་གྱི་རྒྱན་དུ་འགྱུར་བར་ནི། །རྣམ་པར་དབྱེ་ཞེས་བྱ་བ་ནི་བཤད་པར་ཁས་བླངས་པའོ།།
དེས་ཀྱང་བརྗོད་པར་བྱ་བ་དང༌། དགོས་པ་དང༌། དགོས་པའི་དགོས་པ་དང༌། འབྲེལ་བ་ཁོ་ན་
ཡོད་པ་བཞི་བསྟན་ཏེ། དེ་ལ་བཤད་བྱའི་དོན་བརྗོད་པས་ནི་བརྗོད་བྱ་བསྟན་པའོ། །བཤད་
པར་ཁས་ལེན་པས་ནི་དེ་བཤད་པའི་དགོས་པའོ། །ཕྱག་གི་ཡུལ་དང་དེ་ལ་ཕྱག་བྱེད་པ་ནི་
དགོས་པའི་དགོས་པ་བསྟན་ཏོ། །བསྟན་བཅོས་དང་དགོས་པ་དག་གི་འབྲེལ་བའམ། དགོས་
པ་དང་དགོས་པའི་དགོས་པ་དག་གི་འབྲེལ་བ་ནི་དོན་གྱིས་གོ་བར་བྱའོ། །ཚིག་གི་དོན་ལ་
ཤེས་རབ་ཕ་རོལ་ཕྱིན་པ་ལ་ཞེས་བྱ་བ་ལ་ནི་འདིར་བཏགས་པ་དང་ནི་དངོས་ཀྱི་ཤེས་རབ་ཀྱི་
ཕ་རོལ་ཏུ་ཕྱིན་པ་མཐའ་དག་བཟུང་ངོ༌། །དངོས་ཀྱི་དོན་ནི་སངས་རྒྱས་ཀྱི་ཡེ་ཤེས་རྣམ་པར་མི་
རྟོག་པའོ། །རྒྱས་པ་ནི་དེའི་ལམ་མཐའ་དག་དང་འབྲས་བུ་དང་ལམ་དེ་གཉིས་བརྗོད་པར་བྱེད་
པའི་གཞུང་རྒྱལ་བའི་བཀའ་རྣམ་པ་གསུམ་པོའོ། །དེ་སྐད་དུ་ཡང་སློབ་དཔོན་ཕྱོགས་ཀྱི་གླང་
པོས། ཤེས་རབ་ཕ་རོལ་ཕྱིན་གཉིས་མེད། །ཡེ་ཤེས་དེ་ནི་དེ་བཞིན་གཤེགས། །བསྒྲུབ་བྱའི་
དོན་དེ་དང་ལྡན་པས། །གཞུང་ལམ་དག་ལ་དེ་སྒྲ་ཡིན། །ཞེས་སོ། །ཤེས་རབ་ཕ་རོལ་ཕྱིན་
པའི་ཚིག་གི་དོན་ཏོ། །ཚིག་གི་དོན་ལྷག་མ་ནི་སླ་བས་མ་བཤད་དོ། །
- 4-

ཤེར་ཕྱིན་མངོན་རྒྱན་དཀའ་འགྲེལ་རིན་ཆེན་སྒྲོན་མེ་བཞུགས།
བཤད་པའི་དགོས་འབྲེལ་བརྗོད་ནས་བཤད་པའི་བླ་མ་བརྒྱུད་པའི་འབྲེལ་བ་
སྟོན་པ་ནི། འགྲོ་ལ་ཆགས་པས་ཞེས་བྱ་བ་ལ་སོགས་པའི་ཚིགས་སུ་བཅད་པ་དྲུག་གོ །འདིས་
ནི་ཁོ་བོའི་བཤད་པ་འདི་ནི་འཕགས་པ་བྱམས་པས་སློབ་དཔོན་ཐོགས་མེད་ལ་བཤད་པ་དང༌།
དེས་མཛད་པའི་བཤད་པ་ཡང་བདག་གིས་མཐོང་ནས་བཤད་པའི་ཕྱིར་དང༌། གཞན་ཡང་དེ་
ལས་མི་གསལ་བ་ཡང་སློབ་དཔོན་དབྱིག་གཉེན་དང་འཕགས་པ་རྣམ་གྲོལ་སྡེ་དང་། བཙུན་པ་
རྣམ་གྲོལ་སྡེས་བཤད་པའི་རྗེས་སུ་ཡང་འབྲངས་པའི་ཕྱིར་ན་བླ་མ་བརྒྱུད་པའི་འབྲེལ་བ་ལ་
བརྟེན་ནས་བརྙེས་པའི་དོན་བརྗོད་པའི་ཕྱིར་ཡིད་མི་ཆེས་པར་མི་བྱའོ། །ཞེས་བྱ་བའི་དོན་ཏོ།
ཁེངས་སྐྱུང་བ་ནི་རྣམ་པ་ཀུན་ཏུ་བདག་གི །ཞེས་བྱ་བའི་ཚིགས་སུ་བཅད་པ་གཅིག་གོ །
བཤད་པ་ལ་འཇུག་པ་བྱས་ནས་བཤད་པ་ཉིད་ཉེ་བར་དགོད་པ་ནི་རྣམ་པ་ལྔའོ།།
དེ་ལས་དང་པོ་མཆོད་བརྗོད་བཤད་པ་ལ་རྣམ་པ་བཞི་སྟེ། སྤྱིར་བསྟན་པ་དང༌། ཁྱད་པར་
བཤད་པ་གཉིས་ཀྱིས་དགོས་པའི་དོན་སྟོན་ཏོ། །སྤྱིར་བསྟན་པ་ནི་རང་ཉིད་དམ་པའི་སྤྱོད་པ་
དང་མཐུན་པར་བསྟན་པ་དང༌། གཞན་གྱི་དོན་འཇུག་པའི་རྒྱུའི་དང་བ་སྐྱེད་པས་བསྟན་ཏེ།
འཕགས་པ་བྱམས་པ་རང་ཉིད་ཅེས་བྱ་བ་ནས་ཞེས་བྱ་བ་གསུངས་པའི་བར་རོ། །དེ་ལ་ཚིགས་
སུ་བཅད་པ་འདིས་ནི་བསྟོད་པ་དང་ཕྱག་འཚལ་བ་བསྟན་ཏོ། །ཕྱག་འཚལ་ཞེས་བྱ་བས་ནི་
ཕྱག་འཚལ་བ་ཡིན་ལ། ལྷག་མས་ནི་བསྟོད་པའོ། །དེ་ཡང་རྣམ་པ་གཉིས་ཏེ། གང་ཟག་རྣམ་
པ་གསུམ་གྱི་དོན་སྒྲུབ་པར་མཛད་པ་དང༌། འཁོར་དང་བཅས་པའི་སངས་རྒྱས་ཀྱི་བདག་གི་
དངོས་པོ་བསྐྱེད་པར་མཛད་པའོ། །དོན་སྒྲུབ་པར་མཛད་པ་ཡང་གང་ཟག་དང་ཡེ་ཤེས་དང་
འབྲས་བུ་དང་གསུམ་གྱི་སྒོ་ནས་སྟོན་ཏོ། །གཉིས་པ་ནི་ཉན་ཐོས་བྱང་ཆུབ་སེམས་དཔའི་
ཚོགས་བཅས་སངས་རྒྱས་ཀྱི་ནི་ཡུམ་ཞེས་བྱ་བས་སྟོན་ཏོ། །ཇི་ལྟར་ན་ཀུན་མཁྱེན་གསུམ་གྱི་
བདག་ཉིད་ཤེས་རབ་ཀྱི་ཕ་རོལ་ཏུ་ཕྱིན་པ་སངས་རྒྱས་སྐྱེད་པར་བྱེད་པ་ཡིན་ཞེ་ན། ཀུན་
-5-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཀ
ངས་རྒྱས་
མཁྱེན་གསུམ་གྱི་ཁོངས་སུ་འདུ་བ་སྐབས་བརྒྱད་ལ་བསླབས་པས་སངས་རྒྱས་ཀྱི་བདག་ཉིད་
ཐོབ་པའི་ཕྱིར་ཏེ། ཤེས་བྱ་དང་སྦྱོར་བ་དང་འབྲས་བུའི་རང་བཞིན་འདི་རྣམས་མ་ཚང་བ་མེད་
པ་ལ་དེའི་རང་བཞིན་དུ་རྣམ་པར་བཞག་ནས་སྦྱོར་བ་ཉམས་སུ་བླངས་པ་ལས་སངས་
ཐོབ་པའི་ཕྱིར་ན་སྐབས་བརྒྱད་ལས་སྐྱེས་པ་ཡིན་ལ། དེ་ཡང་ཀུན་མཁྱེན་གསུམ་གྱི་རང་
བཞིན་ཡིན་པའི་ཕྱིར། དེ་ལ་སྐྱེས་པ་ཞེས་བྱའོ། །ཡང་ན་ཡེ་ཤེས་ཀྱི་བདག་ཉིད་ཀུན་མཁྱེན་
གསུམ་ལས་གཟུགས་སྐུའི་སངས་རྒྱས་སྐྱེས་པས་དེ་དེའི་ཡུམ་ཡིན་ནོ། །སངས་རྒྱས་དེ་ལས་
སྐྱེས་པས་ན་ཉན་ཐོས་དང་བྱང་ཆུབ་སེམས་དཔའ་ཡང་དེ་ལས་སྐྱེས་པར་འགྲུབ་སྟེ། དེ་གཉིས་
ནི་སངས་རྒྱས་ལས་སྐྱེ་བས་བརྒྱུད་ནས་ཤེས་རབ་ཀྱི་ཕ་རོལ་ཏུ་ཕྱིན་པ་སྐབས་བརྒྱད་ཀྱི་
བདག་ཉིད་ཀུན་ཏུ་མཁྱེན་གསུམ་ལས་སྐྱེས་པར་གྲུབ་པའི་ཕྱིར་རོ། །དགོས་པའི་ཁྱད་པར་
འཇུག་པའི་རྒྱུའི་དང་བ་བསྐྱེད་པ་ཉིད་བསྒྲུབས་པས་དེ་བཤད་པ་ནི་ཚིགས་སུ་བཅད་པ་འདིས་
ནི་ཞེས་བྱ་བ་ནས་རྒྱུའི་གཙོ་བོའི་ཡིན་ནོའི་བར་རོ། །ཅི་ཤེས་རབ་ཀྱི་ཕ་རོལ་ཏུ་ཕྱིན་པ་མཐའ་
དག་ལའང་འོན་ཏེ་ཕྱོགས་གཅིག་ལ་བསྟོད། དང་པོ་ལྟར་ན་སྦྱོར་བ་དང་འབྲས་བུ་ལ་མ་བསྟོད་
པས་མ་ཁྱབ་བོ། །གཉིས་པ་ལྟར་ན་ཀུན་མཁྱེན་གང་རུང་ཞིག་ལ་བསྟོད་པར་རིགས་པས་
བསྟོད་པའི་ཡུལ་མང་བ་ཡིན་ནོ་སྙམ་ན། བསྡུས་པའི་དོན་བརྗོད་པས་ལན་འདེབས་པ་ནི་དེ་
ལ་ཞེས་བྱ་བ་ལ་སོགས་པའོ། །འདིའི་དོན་ནི་སྐབས་བརྒྱད་ནི་ཤེས་རབ་ཀྱི་ཕ་རོལ་ཏུ་ཕྱིན་པ་
མཐའ་དག་གི་རྟེན་བདག་ཉིད་ཡིན་ལ། དེ་ཡང་ཀུན་མཁྱེན་གསུམ་གྱིས་བསྡུས་པས་མ་ཁྱབ་
པར་རྩོད་པའི་ཉེས་པ་མེད་དོ། །ཞེས་བྱ་བ་ཡིན་ནོ། །ཇི་ལྟར་གསུམ་བརྒྱད་དུ་བསྡུ་ཞེ་ན། སོ་
སོར་ངེས་པའི་གང་ཟག་གཅིག་ལ་ལྟོས་ཏེ་བཤད་པར་བྱ་བའི་རང་བཞིན་ཀུན་མཁྱེན་གསུམ་
ཡིན་ལ། སྦྱོར་བ་བཞི་དང་ཆོས་སྐུ་ནི་རང་གི་རྒྱུད་ལ་སྐྱེད་པ་ཡིན་པས་སྤྱི་དང༌། ཁྱད་པར་ཐུན
མོང་དང་ཐུན་མོང་མ་ཡིན་པའི་ཁྱད་པར་ཡོད་ཀྱང་སྤྱིར་བྱེ་བྲག་འདུས་པས་དེ་སྐད་བརྗོད་པར་
- 6 -

ཤེར་ཕྱིན་མངོན་རྒྱན་དཀའ་འགྲེལ་རིན་ཆེན་སྒྲོན་མེ་བཞུགས།
འཐད་དོ། །ཚིག་གི་དོན་འཆད་པ་ནི་ཉན་ཐོས་དང་དེའི་ཕྱོགས་སུ་བསླན་པ་ཞེས་བྱ་བ་ལ་
སོགས་པ་སྟེ་རྟོགས་པར་སླའོ། །
བཞི་པ་རྩོད་པ་སྤང་བ་ནི་ལྔ་སྟེ། དང་པོ་རྒོལ་བའི་དོན་དགོད་པ་ནི། དེའང་དེ་
ལྟར་ཕྱག་འཚལ་བ་དང༌། ཞེས་བྱ་བ་ལ་སོགས་པའོ། །འདིའི་དོན་ནི་ཤེས་རབ་ཀྱི་ཕ་རོལ་ཏུ་
་པ་ཀུན་མཁྱེན་གསུམ་ལ་བསྟོད་པས་ནི་ཀུན་མཁྱེན་གསུམ་བསྟན་བཅོས་འདིར་བཤད་
པར་བྱ་བར་དོན་གྱིས་ཁས་ལེན་པ་ཡིན་ཏེ། བསྟན་བཅོས་ཀྱི་དོན་དང་རྗེས་སུ་མཐུན་པའི་
བསྟོད་པ་ཡིན་པའི་ཕྱིར་རོ། །དེ་ལྟར་ཁས་ལེན་པ་ལ་ཡང་ཉེས་པ་མེད་དོ། །གལ་ཏེ་གསུམ་ག་
བརྗོད་བྱར་ཁས་ལེན་ན་ནི་བསྟན་བཅོས་གསུམ་དུ་འགྱུར་ཏེ་ཀུན་མཁྱེན་གསུམ་ནི་གང་ཟག་
གསུམ་གྱི་ལམ་ཡན་ལག་དང་བཅས་པ་ཡིན་པའི་ཕྱིར་རོ། །འོན་ཏེ་རེ་རེ་བརྗོད་བྱས་ཁས་ལེན་
ན་ཡང་གཞུང་ནས་བརྗོད་པའི་ཉེས་པ་ཉིད་ཡོད་ཅེས་འདོད་པའོ། །ལན་གྱི་དོན་ནི་དེ་ནི་མ་
ཡིན་ཏེ་ཞེས་བྱ་བ་ལ་སོགས་པའོ། །འདིའི་དོན་ཡང་གང་ཟག་གསུམ་གྱི་ཡེ་ཤེས་ཀུན་མཁྱེན་
གསུམ་ནི་སྐབས་བརྒྱད་དུ་གནས་ལ། དེ་ཡང་ཡུལ་དང་སྦྱོར་བ་དང་འབྲས་བུའི་རང་བཞིན་
ཡིན་པས་སངས་རྒྱས་རྗེས་སུ་ཐོབ་པར་འདོད་པའི་གང་ཟག་གཅིག་ཁོ་ནའི་ཆ་རྐྱེན་བརྗོད་པས་
བསྟན་བཅོས་གཅིག་ཁོ་ནར་འཐད་པའི་ཕྱིར་སོ་སོར་བརྗོད་བྱར་བྱེད་པ་ནི་ཁས་མི་ལེན་ནོ་
ཞེས་བྱ་བ་ཡིན་ནོ། །གལ་ཏེ་ཀུན་མཁྱེན་གསུམ་གང་ཟག་གསུམ་གྱི་ཆ་རྐྱེན་མ་ཡིན་གྱིས་
གཅིག་ཁོ་ནའི་ལམ་ཡན་ལག་དང་བཅས་པ་ཡིན་ན། འོ་ན་གང་ཟག་གཅིག་ཁོ་ནའི་ཡེ་ཤེས་
ཡིན་གྱི་གསུམ་གྱི་ནི་མ་ཡིན་ནོ་སྙམ་ན། དེ་གང་ཟག་གསུམ་གྱི་ཡེ་ཤེས་ཡིན་པ་ལ་ཤེས་པར་
བྱེད་པའི་ཁུངས་དགོད་པ་ནི། འདི་ལྟར་རྒྱལ་བའི་ཡུམ་བར་མ་ལས་ཞེས་བྱ་བ་ལ་སོགས་
པའོ། །གང་ཟག་གསུམ་གྱི་ཡེ་ཤེས་ཀུན་མཁྱེན་གསུམ་པོ་དེ་རྣམས་ཀྱི་ཕན་ཚུན་གྱི་ཁྱད་པར་
ཡུལ་དང་འབྲས་བུའི་སྒོ་ནས་སྟོན་པ་ནི། དེ་ལ་ཞེས་བྱ་བ་ལ་སོགས་པའོ། །ཆོས་ཐམས་ཅད་
-7-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཀ
ཅེས་བྱ་བ་ནི་དམིགས་པའོ། །སྐྱེ་བ་མེད་པ་ནི་རྣམ་པའོ། །དེ་གཉིས་ནི་རྣམ་པ་ཐམས་ཅད་
མཁྱེན་པའི་ཡུལ་གྱི་ཁྱད་པར་རོ། །འབྲས་བུའི་ཁྱད་པར་ལས་གཞན་གྱི་དོན་ནི་ནམ་མཁའི་
ཁམས་ཀྱི་མཐས་གཏུགས་པའི་སེམས་ཅན་གྱི་དོན་རྒྱུན་མི་ཆད་པའོ། །རང་གི་དོན་ནི་གཉིས་
ཏེ། ཡེ་ཤེས་ཀྱི་ཁྱད་པར་ནི་ཡང་དག་པ་ཉིད་ཀྱི་མཐའ་རྟོགས་པའོ། །སྤངས་པའི་ཁྱད་པར་ནི་
བག་ཆགས་ཀྱི་མཚམས་སྦྱོར་བ་ཉིད་སྤངས་པའོ། །འདི་གཉིས་ནི་རྣམ་པ་ཐམས་ཅད་མཁྱེན་
པའི་འབྲས་བུ་མ་ཡིན་ཏེ་རང་གི་ངོ་བོར་འཐད་པའི་ཕྱིར་རོ་ཞེས་ན། ཕྱི་མ་ཕྱི་མ་རྒྱུན་མི་ཆད་པ་
སྔ་མའི་འབྲས་བུར་བརྗོད་པར་འདོད་པས་དེ་སྐད་དུ་བརྗོད་པའི་ཕྱིར་སྐྱོན་མེད་དོ། །དེ་ལྟ་མོད་
ཀྱིས་འདི་གཉིས་ནི་དེའི་རང་བཞིན་ཡང་ཡིན་ལ་རྩོད་པ་མེད་དོ། །དོན་བསྡུ་བ་ནི་དེ་ལྟ་བས་ན་
ཞེས་བྱ་བ་ལ་སོགས་པའོ། །
པ་
དགོས་འབྲེལ་བཤད་པ་ལ་གསུམ་སྟེ་དགོས་པ་དང